stanford-oval/wikipedia huggingface dataset:
แมลงทับ

| แมลงทับ |
| --- | --- |

แมลงทับกลมขาเขียว (Sternocera aequisignata) เป็นชนิดที่พบได้ในภาคกลางของไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Coleoptera
อันดับย่อย:: Polyphaga
อันดับฐาน:: Elateriformia
วงศ์ใหญ่:: Buprestoidea
วงศ์:: Buprestidae Leach, 1815

วงศ์ย่อย
 Agrilinae  Buprestinae  Chrysochroinae  Galbellinae  Julodinae  †Parathyreinae  Polycestinae
แมลงทับ เป็นแมลงในอันดับแมลงปีกแข็ง (Coleoptera) โดยจัดอยู่ในวงศ์ Buprestidae
แมลงทับมีรูปร่างโดยรวม คือ มีลำตัวยาวโค้งนูน ส่วนที่เป็นปีกแข็งมีความแข็งมาก หัวมีขนาดเล็กซ่อนอยู่ใต้อกปล้องแรกซึ่งโค้งมนเรียวไปทางหัวเชื่อมกับอกปล้องกลางซึ่งกว้างกว่าส่วนอื่น ๆ ท้องมนเรียวไปทางปลายหาง ปีกแข็งหุ้มส่วนท้องจนหมด มีหนวดที่เป็นแบบใบไม้ มีลักษณะเด่น คือ มีสีสันที่สวยงามมาก หลายชนิด หลายสกุลมีสีเงางามแวววาวราวกับอัญมณี หลายชนิดเป็นสีที่หลากหลาย ทั้ง น้ำเงิน, แดง, ดำ และเหลือง จึงทำให้แมลงทับถูกมนุษย์จับนำมาใช้ทำเป็นเครื่องประดับต่าง ๆ มานานแล้วในหลายชนชาติ
แมลงทับพบในเขตร้อนและเขตอบอุ่นทั่วโลก ปัจจุบันพบแล้วกว่า 15,000 ชนิด ใน 450 สกุล และที่สูญพันธุ์ไปแล้วเป็นซากดึกดำบรรพ์กว่า 100 ชนิด บางชนิดมีความยาวถึง 77 มิลลิเมตร
แมลงทับเมื่อขยายพันธุ์ จะเจาะเข้าไปวางไข่ในต้นไม้หรือวางไข่ไว้ในดินใกล้รากของไม้ที่ตัวหนอนจะกินเป็นอาหาร จึงนับเป็นแมลงศัตรูพืชอีกจำพวกหนึ่ง ซึ่งแมลงทับใช้เวลาในการเป็นไข่-ตัวหนอน-ดักแด้ราว 1 ปี เหมือนเช่นแมงคีมหรือด้วงกว่าง อันเป็นแมลงปีกแข็งแต่ต่างวงศ์กัน
แมลงทับนับเป็นแมลงปีกแข็งที่บินได้เร็วและสูงมาก และเมื่อถูกรบกวนจะมีพฤติกรรมแกล้งตาย โดยจะอยู่เฉย ๆ หรือหล่นจากต้นไม้ที่เกาะอยู่เพื่อลวงศัตรูให้เข้าใจผิดว่าตายแล้ว
สำหรับแมลงทับชนิดที่พบในประเทศไทย มีอยู่ 2 ชนิดที่พบได้บ่อยที่สุด คือ แมลงทับกลมขาเขียว (Sternocera aequisignata) พบมากในภาคกลาง และแมลงทับกลมขาแดง (S . ruficornis) พบมากในภาคอีสาน ซึ่งทั้ง 2 ชนิดนี้กินใบอ่อนของมะขามเทศเป็นอาหาร และมีสีเขียวเหลือบทองเป็นมันแวววาวทั้งคู่ ซึ่งปัจจุบันนี้ได้มีความพยายามของทางการที่จะอนุรักษ์สายพันธุ์ของแมลงทับมิให้สูญพันธุ์ และมีการนำเอาปีกแมลงทับทั้ง 2 ชนิดนี้ทำเป็นงานหัตถกรรมชนิดต่าง ๆ ในโครงการพระราชดำริ ศูนย์ส่งเสริมศิลปาชีพพิเศษ บางไทร จังหวัดพระนครศรีอยุธยา ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
บรรณานุกรม

Bellamy, C.L. & Nelson, G.H. (19 มิถุนายน 2002): Buprestidae. ใน: Arnett, Ross H. Jr. & Thomas, Michael C.: American Beetles (Volume II). CRC Press. ISBN 978-0849-30954-0.
Akiyama, K. & S. Ohmomo. 2000. The Buprestid Beetles of the World. Iconographic Series of Insects 4. ISBN 4-943955-04-5. 341 หน้า. ภาพสีประกอบ 120 ภาพ.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Buprestidae
ภาพ ที่ Flickr
Jewel Beetle ภาพถ่ายรายละเอียดสูงที่ Western Australian Museum
| --- | --- |
การแยกแยะหน่วยอนุกรมวิธาน:  Wikidata: Q503892  Wikispecies: Buprestidae  ADW: Buprestidae  BioLib: 9044  BOLD: 1108  BugGuide: 162  EoL: 7473  EPPO: 1BUPRF  Fauna Europaea: 11145  Fossilworks: 346369  GBIF: 3789  iNaturalist: 54964  IRMNG: 100103  ITIS: 114968  NBN: NHMSYS0001717412  NCBI: 50527  NZOR: 0cc33579-2f9a-4b51-9d10-97cdc5177ebe  Plazi: B718293D-FFD2-F214-FF0D-FD4CBD46F44A 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ญี่ปุ่น  เช็กเกีย
แม่น้ำย่างกุ้ง

| แม่น้ำย่างกุ้ง แม่น้ำไลง์ |
| --- | --- |
แม่น้ำย่างกุ้ง
ชื่อท้องถิ่น: လှိုင်မြစ် (พม่า)
ที่ตั้ง
ประเทศ: พม่า
เมือง: ย่างกุ้ง
ลักษณะทางกายภาพ
ปากน้ำ:  
 • ตำแหน่ง: ทะเลอันดามัน
 • ระดับความสูง: 0 m (0 ft)

อัตราการไหล:  
 • ตำแหน่ง: อ่าวเมาะตะมะ
 
แม่น้ำย่างกุ้ง (เรียกกันอีกชื่อว่า แม่น้ำร่างกุ้ง หรือ แม่น้ำไลง์) เกิดขึ้นจากการบรรจบกันของ แม่น้ำพะโค และ แม่น้ำมยิเมคะ (မြစ်မခမြစ်) เป็นชะวากทะเล ที่ไหลจากย่างกุ้ง ลงสู่อ่าวเมาะตะมะ ในทะเลอันดามัน เป็นร่องน้ำที่เรือเดินมหาสมุทรร่องได้จึงมีบทบาทสำคัญในทางเศรษฐกิจของประเทศพม่า
คลองตูนเต้ เชื่อมแม่น้ำย่างกุ้งกับ ดินดอนสามเหลี่ยมปากแม่น้ำอิรวดี ที่ซึ่งครั้งหนึ่งถูกขนานนามว่า 'ชามข้าวแห่งเอเชีย' ประกอบด้วยพื้นที่ 1,000 ตารางไมล์ (3,000 ตารางกิโลเมตร) อันเขียวชอุ่ม สวนไม้สักและที่ลุ่มน้ำขังป่าชายเลน ปัจจุบันที่หลายแห่งถูกแผ้วถางสำหรับปลูกข้าว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แม่น้ำย่างกุ้ง
16°28′N 96°20′E﻿ / ﻿16.467°N 96.333°E﻿ / 16.467; 96.333
แมงกะพรุนว่ายน้ำตอนกลางคืนไม่ได้หรอกนะ

| --- | --- |
แมงกะพรุนว่ายน้ำตอนกลางคืนไม่ได้หรอกนะ
夜のクラゲは泳げない (Yoru no Kurage wa Oyogenai)
สร้างโดย: JELEE
อนิเมะโทรทัศน์
กำกับโดย: เรียวเฮ ทาเกชิตะ
เขียนบทโดย: ยูกิ ยากุ
ดนตรีโดย: มาซารุ โยโกยามะ
สตูดิโอ: โดงาโกโบ
ถือสิทธิ์โดย: มิวส์ คอมมิวนิเคชัน
เครือข่าย: โตเกียวเอ็มเอ็กซ์, คันไซทีวี, บีเอส11, เอที-เอ็กซ์, เอชทีบี
เครือข่ายภาษาไทย: มิวส์ ไทยแลนด์, อ้ายฉีอี้
ฉาย:  7 เมษายน พ.ศ. 2567  –  23 มิถุนายน พ.ศ. 2567
ตอน: 12 (รายชื่อตอน)
มังงะ
เขียนโดย: JELEE
วาดภาพโดย: นิโกะ ฟูจิอิ
สำนักพิมพ์: โคดันชะ
นิตยสาร: Magazine Pocket
กลุ่มเป้าหมาย: โชเน็ง
วางจำหน่ายตั้งแต่: 7 เมษายน พ.ศ. 2567 – 1 ธันวาคม พ.ศ. 2567
จำนวนเล่ม: 4
ไลต์โนเวล
เขียนโดย: ยูกิ ยากุ
วาดภาพโดย: popman3580
สำนักพิมพ์: โชงากูกัง
ในเครือ: กากาก้า บุงโกะ
กลุ่มเป้าหมาย: ผู้ชาย
วางจำหน่ายตั้งแต่: 20 พฤษภาคม พ.ศ. 2567 – 18 กรกฎาคม พ.ศ. 2567
จำนวนเล่ม: 3
 สถานีย่อยการ์ตูนญี่ปุ่น
แมงกะพรุนว่ายน้ำตอนกลางคืนไม่ได้หรอกนะ (夜のクラゲは泳げない, Yoru no Kurage wa Oyogenai) เรียกอย่างย่อว่า โยรุคุระ (ヨルクラ, YoruKura) เป็นซีรีส์อนิเมะทางโทรทัศน์เรื่องใหม่ที่ผลิตโดยโดงาโกโบ เนื่องในโอกาสครบรอบ 50 ปี และกำกับโดยเรียวเฮ ทาเกชิตะ ออกอากาศตั้งแต่เดือนเมษายนถึงมิถุนายน พ.ศ. 2567 มังงะที่ดัดแปลงโดยนิโกะ ฟูจิอิ เริ่มตีพิมพ์บนเว็บไซต์มังงะ Magazine Pocket ของโคดันชะในเดือนเมษายน พ.ศ. 2567
เรื่องย่อ

4 สาว “โยรุ มิซึกิ” นักวาดภาพประกอบที่เลิกวาดภาพประกอบ “โนโนกะ ทาจิบานะ” อดีตไอดอลที่อยากพิสูจน์ตัวเองด้วยการร้องเพลง “น็อกซ์ ริวกาซากิ” ผู้ประกาศตัวเองว่าเป็นเวอร์ชวลยูทูบเบอร์ที่ “แข็งแกร่งที่สุด” และคิมูระจัง  นักแต่งเพลงลึกลับ ร่วมกันก่อตั้งกลุ่มศิลปินนิรนามชื่อ JELEE
การผลิตและการเปิดตัว

เมื่อวันที่ 24 มีนาคม พ.ศ. 2566 ทางสตูดิโอโดงาโกโบได้ประกาศว่าจะผลิตซีรีส์อนิเมะออริจินัลทางโทรทัศน์ ซึ่งมีกำหนดออกอากาศในปี พ.ศ. 2567 พร้อมด้วยทีมงานหลัก วิดีโอโปรโมตทีเซอร์ (PV) และทีเซอร์ภาพ มีการเปิดเผยว่าเรื่องราวดังกล่าวเกิดขึ้นที่ชิบูย่า ต่อมา PV ทีเซอร์และภาพทีเซอร์อีกสามชุดได้รับการปล่อยตัวในวันที่ 12 พฤษภาคม 28 กรกฎาคม และวันที่ 23 ตุลาคม พ.ศ. 2566 ตามลำดับ ตามคำบอกเล่าของเรียวเฮ ทาเกชิตะ ผู้กำกับ PV ทีเซอร์ถูกผลิตขึ้นในรูปแบบจากการแสดงสด สาเหตุหลักมาจากเขาไม่ต้องการดึงทรัพยากรจากการผลิตซีรีส์อนิเมะ และส่วนหนึ่งเป็นเพราะเขาต้องการพยายามสร้างบางสิ่งในการแสดงสด
ในวันที่ 1 พฤศจิกายน พ.ศ. 2566 PV แบบแอนิเมชันเต็มรูปแบบชุดแรกได้รับการเผยแพร่ พร้อมด้วยนักแสดงหลักและทีมงานเพิ่มเติม นอกจากนี้ยังมีการประกาศว่าซีรีส์อนิเมะดังกล่าวจะเปิดตัวในเดือนเมษายนปี พ.ศ. 2567 ทางช่องโตเกียวเอ็มเอ็กซ์ คันไซทีวี และช่อง BS11
ในวันที่ 7 กุมภาพันธ์ พ.ศ. 2567 PV ชุดที่สองได้รับการเผยแพร่ พร้อมด้วยนักแสดงและทีมงานเพิ่มเติม รวมถึงกำหนดวันออกอากาศในวันที่ 7 เมษายน
การฉายสองตอนแรกล่วงหน้าจะจัดขึ้นในวันที่ 3 มีนาคม พ.ศ. 2567 ที่ Marunouchi Piccadilly โตเกียว โดยมีการถ่ายทอดสดในโรงภาพยนตร์สี่แห่งในไซตามะ ไอจิ โอซากะ และมิยาซากิ ตามลำดับ
ผู้เขียนบท ยูกิ ยากุ ผู้กำกับศิลป์ ยูจิ คาเนโกะ และบรรณาธิการคาชิโกะ คิมูระ ทั้งหมดได้รับเชิญจากเรียวเฮ ทาเกชิตะให้เป็นทีมงาน
สื่อ > อนิเมะ

ซีรีส์นี้สร้างโดย JELEE และเกิดขึ้นที่ชิบูยะ โตเกียว ผลิตโดยสตูดิโอโดงาโกโบ กำกับโดยเรียวเฮ ทาเกชิตะ โดยเขียนเรื่องโดยยูกิ ยากุ การออกแบบตัวละครดั้งเดิมโดย popman3580 และการออกแบบที่ดัดแปลงสำหรับแอนิเมชั่นโดยจุนอิชิโร ทานิงูจิ ออกอากาศตั้งแต่วันที่ 7 เมษายนจนถึง 23 มิถุนายน พ.ศ. 2567 บนช่องโตเกียวเอ็มเอ็กซ์และเครือข่ายอื่น ๆ เพลงเปิดจะเป็นเพลง "Irodori" (イロドリ, "Color") ร้องโดย KanoeRana ในขณะที่เพลงปิดจะเป็น "Ichi-nichi wa 25-jikan" (1日は25時間, "25 ชั่วโมงในหนึ่งวัน") ร้องโดยอันนะ สึรุชิมะ มิวส์ คอมมิวนิเคชันได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "แมงกะพรุนในยามค่ำคืน" ถอดเสียง: "Yoru no Kurage" (ญี่ปุ่น: 夜のクラゲ) | เรียวเฮ ทาเกชิตะ | ยูกิ ยากุ | เรียวเฮ ทาเกชิตะ | 7 เมษายน 2567 (2567-04-07) |
| 2 | "การสนับสนุนโอชิของเม" ถอดเสียง: "Mei no Oshigoto" (ญี่ปุ่น: めいの推しごと) | เรียวเฮ ทาเคชิตะ | ยูกิ ยากุ | มิตสึฮิโระ โอซาโกะ | 14 เมษายน 2567 (2567-04-14) |
| 3 | "คิอุย วาตาเสะ" ถอดเสียง: "Watase Kiui" (ญี่ปุ่น: 渡瀬キウイ) | โซเอจิ มายาสุฟุมิ | ยูกิ ยากุ | โซเอจิ มายาสุฟุมิ | 21 เมษายน 2567 (2567-04-21) |
| 4 | "ดับเบิล A ไซต์" ถอดเสียง: "Ryou A Men" (ญี่ปุ่น: 両A面) | เท็ตสึโตะ ไซโตะ | ยูกิ ยากุ | โยชิยูกิ ชิราฮาตะ | 28 เมษายน 2567 (2567-04-28) |
| 5 | "ช่องคอมเมนต์" ถอดเสียง: "Comment Ran" (ญี่ปุ่น: コメント欄) | ริวตะ คาวาฮาระ | ยูกิ ยากุ | ริวตะ คาวาฮาระ | 5 พฤษภาคม 2567 (2567-05-05) |
| 6 | "31 (เธอร์ตี้วัน)" ถอดเสียง: "31 (Sātiwan)" (ญี่ปุ่น: 31（サーティワン）) | มาซาโกะ ซาโตะ | ยูกิ ยากุ | คินาโกะ โกมะ | 12 พฤษภาคม 2567 (2567-05-12) |
| 7 | "รุ่งเช้า" ถอดเสียง: "Yoake" (ญี่ปุ่น: 夜明け) | โยชิยูกิ ชิราฮาตะ | ยูกิ ยากุ | โยชิยูกิ ชิราฮาตะ | 19 พฤษภาคม 2567 (2567-05-19) |
| 8 | "ไลฟ์เสมือนจริง" ถอดเสียง: "Kasou Raibu" (ญี่ปุ่น: カソウライブ) | โซเอจิ มายาสุฟุมิ | ยูกิ ยากุ | โซเอจิ มายาสุฟุมิ | 26 พฤษภาคม 2567 (2567-05-26) |
| 9 | "มองความเป็นจริงซะบ้าง" ถอดเสียง: "Genjitsu Miro" (ญี่ปุ่น: 現実見ろ) | ริวตะ คาวาฮาระ | ยูกิ ยากุ | ริวตะ คาวาฮาระ | 2 มิถุนายน 2567 (2567-06-02) |
| 10 | "ฝ่ายที่ได้รับการสนับสนุน" ถอดเสียง: "Osarerugawa" (ญี่ปุ่น: 推される側) | มิตสึฮิโระ โอซาโกะ | ยูกิ ยากุ | มิตสึฮิโระ โอซาโกะ | 9 มิถุนายน 2567 (2567-06-09) |
| 11 | "สิ่งที่ชอบ" ถอดเสียง: "Sukinamono" (ญี่ปุ่น: 好きなもの) | โชเฮ ฟูจิตะ | ยูกิ ยากุ | ฮาจิเมะ คาวามูระ | 16 มิถุนายน 2567 (2567-06-16) |
| 12 | "JELEE"  | เรียวเฮ ทาเกชิตะ | ยูกิ ยากุ | เรียวเฮ ทาเกชิตะ | 23 มิถุนายน 2567 (2567-06-23) |
สื่อ > มังงะ

มังงะที่ดัดแปลงโดยนิโกะ ฟูจิอิ จะเริ่มตีพิมพ์บนเว็บไซต์มังงะ Magazine Pocket ของโคดันชะ ในวันที่ 7 เมษายน พ.ศ. 2567 ถึงวันที่ 1 ธันวาคม พ.ศ. 2567 ได้ทำการตีพิมพ์เป็นเล่ม (ทังโกบง) จำนวน 4 เล่ม ณ เดือนธันวาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  16 พฤษภาคม พ.ศ. 2567 | 978-4-06-535541-1 |
| 2 |  17 กรกฎาคม พ.ศ. 2567 | 978-4-06-536131-3 |
| 3 |  17 กันยายน พ.ศ. 2567 | 978-4-06-536770-4 |
| 4 |  17 ธันวาคม พ.ศ. 2567 | 978-4-06-537439-9 |
สื่อ > ไลต์โนเวล

ไลต์โนเวลดัดแปลงซึ่งเขียนโดยยูกิ ยากุ และวาดภาพประกอบโดย popman3580 ได้รับการตีพิมพ์เป็นจำนวน 3 เล่มภายใต้สำนักพิมพ์กากาก้า บุงโกะของสำนักพิมพ์โชงากูกัง ตั้งแต่วันที่ 20 พฤษภาคม พ.ศ. 2567 ถึงวันที่ 18 กรกฎาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  20 พฤษภาคม พ.ศ. 2567 | 978-4-09-453191-6 |
| 2 |  18 มิถุนายน พ.ศ. 2567 | 978-4-09-453194-7 |
| 3 |  18 กรกฎาคม พ.ศ. 2567 | 978-4-09-453200-5 |
ดูเพิ่ม

น้องสาวของผมคืออาจารย์เอโรมังกะ, Pokémon: Paldean Winds – ซีรีส์อนิเมะที่กำกับโดยเรียวเฮ ทาเคชิตะ
เกมพลิกโฉมนายกระจอก – ไลต์โนเวลเขียนโดยยูกิ ยากุ
แหล่งข้อมูลอื่น

เว็บไซต์ทางการ (ในภาษาญี่ปุ่น)
แมงกะพรุนว่ายน้ำตอนกลางคืนไม่ได้หรอกนะ (อนิเมะ) ที่เครือข่ายข่าวอนิเมะ
| ด ค กโดงาโกโบ |
| --- | --- |
ซีรีส์โทรทัศน์:  ฉันและเธอกับความทรงจําที่ไม่อาจลืม (2007)  Ryoko's Case File  (2008)  Koihime†Musō (2008)  Shin Koihime†Musō  (2009)  11eyes (2009)  Shin Koihime†Musō: Otome Tairan (2010)  โฮชิกากะ (2011)  คลับบ้าฮาต๊อง (2011)  คลับบ้าฮาต๊อง♪♪ (2012)  Natsuyuki Rendezvous (2012)  Mangirl! (2013)  กู๊ดจ๊อบคลับ ชมรมปริศนากับวันป่วน ๆ (2013)  Majestic Prince (2013)  Love Lab (2013)  เจ้าชายมิติมายา (2013)  แก๊งอลวนคู่หมั้นอลเวง (2014)  นักเขียนหน้าตาย นายโนซากิคุง (2014)  เย้ยพยับเมฆา (2014)  พลาสติก เมมโมรี่ (2015)  มิคากุระ ศึกชมรมอลเวง (2015)  ตัวแสบแอบเกรียน อุมารุจัง (2015)  อาเรียกระสุนแดงเดือด AA (2015)  ลักแอนด์โลจิก (2016)  Three Leaves, Three Colors (2016)  นิวเกม! (2016)  โทเคนรันบุ ฮานามารุ (2016)  ไม่เป็นนางฟ้าได้ไหมเนี่ย (2017)  ฮินะ โลจิ ~ฟอร์มลักแอนด์โลจิก~ (2017)  นิวเกม!! (2017)  ตัวแสบแอบเกรียน อุมารุจัง R (2017)  โซกุ โทเคนรันบุ ฮานามารุ (2018)  ทาดะคุงไม่ตกหลุมรัก (2018)  คุณเมดพันธุ์หายาก (2018)  อนิมะ เยล! (2018)  นางฟ้าตัวน้อยได้ลงมาโปรดฉันค่ะ (2019)  คุณเซ็นโกะ เทพจิ้งจอกคอยช่วยเหลือ (2019)  แก๊งสาวป่วน ก๊วนฟิตเนส? (2019)  โคอิซูรุ แอสเตอรอยด์ (2020)  เสียงขับขานจากวันวาน (2020)  บันทึกชมรมริมเขื่อนหลังเลิกเรียน (2020)  หลับฝันดีนะเจ้าหญิงที่ปราสาทจอมมาร (2020)  อิเกบูกูโระเวสต์เกตพาร์ก (2020)  เลิฟคอเมดี้เรื่องนี้ เพื่อนสมัยเด็กไม่มีวันแพ้ (2021)  ซีเล็กชันโปรเจ็กต์ (2021)  ลุ้นรักรุ่นน้องตัวจิ๋วกับรุ่นพี่ตัวป่วน (2021)  ชีกาวะ (2022)  อาร์พีจี ฟูโดซัง (2022)  คุณชิกิโมริไม่ได้น่ารักแค่อย่างเดียวนะ (2022)  เทคโนรอยด์ อยู่เหนือความตั้งใจ (2023)  นักบุญจอมเฉื่อย & บาทหลวงผู้เอาใจใส่ (2023)  เกิดใหม่เป็นลูกโอชิ (2023-ปัจจุบัน)  แมงกะพรุนว่ายน้ำตอนกลางคืนไม่ได้หรอกนะ (2024)  คุณอาเรียโต๊ะข้างๆ พูดรัสเซียหวานใส่ซะหัวใจจะวาย (2024)  รักว้าวุ่นในบ้านชิอุนจิ (2025)  Möbius Dust (TBA) 
โอวีเอ/ซีรีส์สั้น:  Uchuu Kazoku Carlvinson (1988)  Kahey no Umi (2005)  Memories Off #5: The Interrupted Film (2006)  Shin Koihime†Musō LIVE Revolution (2009)  11eyes (2010)  โฮชิกากะ (2011)  มูโกะ หมาน้อย ป่วน กวน ฮา (2013)  แก๊งอลวนคู่หมั้นอลเวง (2014)  มูโกะ หมาน้อย ป่วน กวน ฮา ฤดูกาลที่ 2 (2014)  กู๊ดจ๊อบคลับ ชมรมปริศนากับวันป่วน ๆ@ (2014)  นักเขียนหน้าตาย นายโนซากิคุง (2014–2015)  ตัวแสบแอบเกรียน อุมารุจัง (2015–2017)  คุณเมดพันธุ์หายาก (2019)  นางฟ้าตัวน้อยได้ลงมาโปรดฉันค่ะ (2019) 
ภาพยนตร์:  โทเคนรันบุ ฮานามารุ ~มากูไอ ไคโซโรกุ~ (2017)  โทเคนรันบุ ฮานามารุ ~เซ็ตสึเง็ตสึกะ~ (2022)  นางฟ้าตัวน้อยได้ลงมาโปรดฉันค่ะ: พรีเชียสเฟรนส์ (2022) 
 หมวดหมู่
สมมติฐาน

สมมติฐาน หรือสะกดว่า สมมุติฐาน (อังกฤษ: hypothesis) คือการอธิบายปรากฏการณ์ที่สามารถสังเกตได้ที่ถูกเสนอขึ้น ในทางวิทยาศาสตร์สมมติฐานจะเป็นสมมติฐานทางวิทยาศาสตร์ก็ต่อเมื่อสามารถทำการทดลองเพื่อพิสูจน์ได้ มักใช้เป็นมูลฐานแห่งการหาเหตุผล การทดลอง หรือการวิจัย  สำหรับในความหมายอื่น สมมติฐานอาจเป็นบรรพบทหรือญัตติที่จัดตั้งขึ้น เพื่อใช้ในการสรุปคำตอบของปัญหาประเภท ถ้าเป็นเช่นนี้ แล้วจะเป็นเช่นไร
สมมติฐานทางวิทยาศาสตร์

คนทั่วไปมักจะถือว่าการลองเดาคำตอบของปัญหาเป็นสมมติฐานอย่างหนึ่ง ซึ่งนั่นเรียกว่า การคาดเดาอย่างมีหลักการ  เพราะมันเป็นคำตอบอันเป็นที่แนะนำซึ่งมีพื้นฐานอยู่บนหลักฐาน ในขณะที่ผู้ทำการทดลองอาจทดสอบและปฏิเสธสมมติฐานหลายอย่างก่อนที่จะนำไปสู่การแก้ปัญหา สมมติฐานที่ดีอันควรจะนำไปพิจารณาควรมีลักษณะดังนี้
สามารถปฏิบัติทดลองได้ (testability)
เข้าใจง่าย (simplicity)
มีขอบเขตชัดเจน (scope)
สามารถอธิบายปรากฏการณ์อื่นได้ในอนาคต (fruitfulness)
ยังคงองค์ความรู้เดิมอันเป็นที่ยอมรับ (conservatism)
องค์การสนธิสัญญากลาง

| --- | --- |
ธง
ชาติสมาชิก (สีเขียว)
ชื่อย่อ: METO
ก่อตั้ง: 24 กุมภาพันธ์ ค.ศ. 1955 (1955-02-24)
ล่มสลาย: 16 มีนาคม 1979
ประเภท: องค์การระหว่างรัฐบาล พันธมิตรทางทหาร
สํานักงานใหญ่: อังการา ประเทศตุรกี
ภูมิภาคที่รับผิดชอบ : เอเชียตะวันตก และ ยุโรป
สมาชิก  :  5 ชาติ  อิหร่าน  อิรัก  ปากีสถาน  ตุรกี  สหราชอาณาจักร 
องค์การสนธิสัญญากลาง (อังกฤษ: Central Treaty Organization, ย่อ: CENTO) มีชื่อเดิมว่า องค์การสนธิสัญญาตะวันออกกลาง (อังกฤษ: Middle East Treaty Organization หรือ METO) หรือรู้จักกันในชื่อ สนธิสัญญาแบกแดด ก่อตั้งขึ้นใน ค.ศ. 1955 โดยอิหร่าน อิรัก ปากีสถาน ตุรกี และสหราชอาณาจักร ยุบไปเมื่อ ค.ศ. 1979
แรงกดดันและการสัญญาความช่วยเหลือทางทหารและเศรษฐกิจของสหรัฐอเมริกาเป็นส่วนสำคัญในการเจรจาอันนำไปสู่ความตกลง แม้สหรัฐอเมริกาไม่อาจเข้าร่วมแต่แรก "เพราะเหตุผลทางเทคนิคล้วน ๆ ด้านกระบวนการงบประมาณ" ใน ค.ศ. 1958 สหรัฐอเมริกาเข้าร่วมคณะกรรมาธิการทหารของพันธมิตร มักถูกมองว่าเป็นหนึ่งในพันธมิตรสงครามเย็นที่ประสบความสำเร็จน้อยที่สุด สำนักงานใหญ่ขององค์การเดิมตั้งอยู่ในกรุงแบกแดด ประเทศอิรัก ใน ค.ศ. 1955-58 ก่อนย้ายไปยังกรุงอังคารา ประเทศตุรกี ใน ค.ศ. 1958-79 ไซปรัสเองก็เป็นตำแหน่งสำคัญสำหรับ CENTO เพาะตำแหน่งที่ตั้งในตะวันออกกลางและฐานทัพอังกฤษบนเกาะ
คณะเทคนิคการแพทย์ มหาวิทยาลัยมหิดล

| --- | --- |
Faculty of Medical Technology,  Mahidol University

สถาปนา: 29 มิถุนายน พ.ศ. 2500 (67 ปี)
สังกัดการศึกษา: มหาวิทยาลัยมหิดล
คณบดี: ผู้ช่วยศาสตราจารย์ ดร.โชติรส พลับพลึง
ที่อยู่:  คณะเทคนิคการแพทย์ มหาวิทยาลัยมหิดล   บริเวณโรงพยาบาลศิริราช เลขที่ 2 ถนนวังหลัง แขวงศิริราช เขตบางกอกน้อย กรุงเทพมหานคร 10700   อาคารวิทยาศาสตร์และเทคโนโลยีการแพทย์ มหาวิทยาลัยมหิดล ศาลายา เลขที่ 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
สี:   สีแดงเลือดนก
เว็บไซต์: mt.mahidol.ac.th
อาคารคณะเทคนิคการแพทย์ มหาวิทยาลัยมหิดล
คณะเทคนิคการแพทย์ มหาวิทยาลัยมหิดล เป็นคณะเทคนิคการแพทย์คณะแรกของประเทศไทยและเอเชียตะวันออกเฉียงใต้ เปิดสอนในหลักสูตรเทคนิคการแพทย์และรังสีเทคนิค ทั้งในระดับปริญญาตรี โท และเอก
ด้วยความสำนึกในพระมหากรุณาธิคุณที่มีต่อวงการเทคนิคการแพทย์ และคณะเทคนิคการแพทย์ มหาวิทยาลัยมหิดล ในปีการศึกษา 2544 มหาวิทยาลัยมหิดล ได้ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ (เทคนิคการแพทย์) แด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและ ในปีการศึกษา 2545 ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ (เทคนิคการแพทย์) แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ยังความปลาบปลื้มมาสู่คณาจารย์ และนักศึกษาคณะเทคนิคการแพทย์อย่างมาก
ประวัติ

พ.ศ. 2487 คณะแพทยศาสตร์และศิริราชพยาบาล มหาวิทยาลัยแพทยศาสตร์ (มหาวิทยาลัยมหิดลในปัจจุบัน) ได้ตระหนักถึงปัญหาการขาดแคลนบุคลากรในด้านการตรวจทดสอบทางห้องปฏิบัติการ แต่ขาดงบประมาณในการดำเนินการ เนื่องจากอยู่ในช่วงสงครามโลกครั้งที่ 2โครงการดังกล่าวจึงต้องระงับไป
พ.ศ. 2497 มหาวิทยาลัยได้เริ่มร่างหลักสูตร โดยใช้แบบอย่างหลักสูตรที่ใช้ในประเทศสหรัฐอเมริกาเป็นหลัก โดยมีศาสตราจารย์นายแพทย์วีกูล วีรานุวัตติ์ ผู้เป็นกำลังสำคัญในการผลักดันให้มีการดำเนินการและเป็นผู้ดำเนินการตั้งแต่เริ่มแรก
พ.ศ. 2499 ได้เริ่มการก่อสร้าง "โรงเรียนเทคนิคการแพทย์" ขึ้น โดยใช้พื้นที่ภายในโรงพยาบาลศิริราช และโรงพยาบาลจุฬาลงกรณ์ต่อมาจึงมีพระราชกฤษฎีจัดตั้ง “โรงเรียนเทคนิคการแพทย์” สังกัดมหาวิทยาลัยแพทยศาสตร์ กระทรวงสาธารณสุข โดยมีหน้าที่หลัก 2 ประการ คือ เพื่อการเรียนการสอนสำหรับการผลิตนักเทคนิคการแพทย์ และเพื่อบริการตรวจทางห้องปฏิบัติการให้แก่ผู้ป่วยของโรงพยาบาลศิริราช และโรงพยาบาลจุฬาลงกรณ์
พ.ศ. 2500 เมื่อมหาวิทยาลัยแพทยศาสตร์มีการอนุมัติหลักสูตรเทคนิคการแพทย์แล้วเสร็จ จึงมีประกาศพระราชกฤษฎีกาจัดตั้ง “คณะเทคนิคการแพทย์” ขึ้นอย่างเป็นทางการในมหาวิทยาลัยแพทยศาสตร์ (คณะเทคนิคการแพทย์ มหาวิทยาลัยมหิดล ในปัจจุบัน) ซึ่งมีศาสตราจารย์นายแพทย์วีกูล วีรานุวัตติ์ เป็นคณบดีท่านแรก ซึ่งมีที่ทำการอยู่ 2 แห่ง คือ โรงพยาบาลศิริราช และ โรงพยาบาลจุฬาลงกรณ์ โดยในระยะแรกนั้นคณะเทคนิคการแพทย์จัดการเรียนการสอนเพียงระดับอนุปริญญาเทคนิคการแพทย์ (อทกพ.) เท่านั้น
พ.ศ. 2508 จัดตั้ง "โรงเรียนรังสีเทคนิค" ขึ้น เพื่อผลิตบุคลากรด้านรังสีวิทยา โดยเป็นโครงการความร่วมมือระหว่างคณะเทคนิคการแพทย์ และคณะแพทยศาสตร์และศิริราชพยาบาล ซึ่งนับเป็นโรงเรียนรังสีเทคนิคแห่งแรกในประเทศไทย ในการดำเนินการจัดตั้งโรงเรียนรังสีเทคนิคนี้ ภาควิชารังสีวิทยา คณะแพทยศาสตร์ และศิริราชพยาบาล ได้แต่งตั้งให้นายแพทย์สุพจน์ อ่างแก้ว เป็นผู้รับผิดชอบโครงการนี้
พ.ศ. 2511 คณะเทคนิคการแพทย์จัดหลักสูตรอบรมเจ้าหน้าที่วิทยาศาสตร์การแพทย์เพื่อเจ้าหน้าที่ปฏิบัติงานในห้องปฏิบัติการเวชศาสตร์ชันสูตรของโรงพยาบาลส่วนภูมิภาคตามความต้องการของประเทศ
พ.ศ. 2512 มหาวิทยาลัยแพทยศาสตร์ได้รับพระราชทานนามเป็น“มหาวิทยาลัยมหิดล” สังกัดทบวงมหาวิทยาลัย คณะเทคนิคการแพทย์ จึงเป็นคณะหนึ่งที่สังกัดอยู่ในมหาวิทยาลัยมหิดลนี้ด้วย
พ.ศ. 2514 โรงเรียนรังสีเทคนิคได้เปิดหลักสูตร 2 ปี สำหรับพนักงานวิทยาศาสตร์การแพทย์ เพื่อสนองตอบต่อความต้องการของประเทศ
พ.ศ. 2526 คณะฯ เปิดหลักสูตรวิทยาศาสตรมหาบัณฑิต สาขาเทคนิคการแพทย์
พ.ศ. 2538 คณะฯ เปิดหลักสูตรปรัชญาดุษฎีบัณฑิต สาขาเทคนิคการแพทย์ขึ้น นับได้ว่า เป็นการศึกษาระดับสูงสุดในวิชาการเทคนิคการแพทย์ และเป็นสถาบันแห่งแรกในประเทศไทยที่เปิดหลักสูตรบัณฑิตศึกษา สาขาเทคนิคการแพทย์และรังสีเทคนิค
พ.ศ. 2541 คณะฯ ได้ปรับปรุงหลักสูตรระดับปริญญาโทและปริญญาเอกให้เป็นหลักสูตรนานาชาติ โดยคณะฯ มีความร่วมมือทางวิชาการกับสถาบันวิชาการและ มหาวิทยาลัยชั้นนำทั้งต่างประเทศและในประเทศ อาทิ Lund University ประเทศสวีเดน, Muenster University ประเทศสหพันธ์สาธารณรัฐเยอรมัน, University of Kentucty ประเทศสหรัฐอเมริกา, คณะเทคนิคการแพทย์ มหาวิทยาลัยเชียงใหม่, คณะสหเวชศาสตร์ จุฬาลงกรณ์มหาวิทยาลัย และคณะเทคนิคการแพทย์ มหาวิทยาลัยขอนแก่น เป็นต้น
หน่วยงานและหลักสูตร > หน่วยงาน

| --- | --- |
 สำนักงานคณบดี  ภาควิชาเคมีคลินิก  ภาควิชาจุลชีววิทยาคลินิกและเทคโนโลยีประยุกต์  ภาควิชาจุลทรรศนศาสตร์คลินิก  ภาควิชาเทคนิคการแพทย์ชุมชน  ภาควิชารังสีเทคนิค:  ศูนย์สุขภาพองค์รวมและเวชศาสตร์ชันสูตร  ศูนย์พัฒนามาตรฐานและการประเมินผลิตภัณฑ์  ศูนย์เทคนิคการแพทย์และรังสีเทคนิคนานาชาติ ณ ศูนย์การแพทย์กาญจนาภิเษก  ศูนย์วิจัยพัฒนานวัตกรรมและชีวการแพทย์สารสนเทศ
หน่วยงานและหลักสูตร > หลักสูตร

| หน่วยงาน | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
|   ภาควิชาเคมีคลินิก   ภาควิชาจุลชีววิทยาคลินิกและเทคโนโลยีประยุกต์   ภาควิชาจุลทรรศนศาสตร์คลินิก   ภาควิชาเทคนิคการแพทย์ชุมชน  |  หลักสูตรวิทยาศาสตรบัณฑิต สาขาเทคนิคการแพทย์ |  หลักสูตรวิทยาศาสตรมหาบัณฑิต สาขาเทคนิคการแพทย์ (หลักสูตรนานาชาติ)  สาขาเทคโนโลยีและการจัดการทางเทคนิคการแพทย์ (หลักสูตรไทย) |  หลักสูตรปรัชญาดุษฎีบัณฑิต สาขาเทคนิคการแพทย์ (หลักสูตรนานาชาติ) |
| ภาควิชารังสีเทคนิค |  หลักสูตรวิทยาศาสตรบัณฑิต สาขารังสีเทคนิค |  หลักสูตรวิทยาศาสตรมหาบัณฑิต สาขารังสีเทคนิค (หลักสูตรนานาชาติ) |  - |
|   อื่นๆ  |  โครงการพิสิฐวิธาน     หลักสูตรวิทยาศาสตรบัณฑิต สาขาเทคนิคการแพทย์ |  หลักสูตรวิทยาศาสตรบัณฑิต-การจัดการมหาบัณฑิต สาขาเทคนิคการแพทย์ และ การจัดการธุรกิจ |   หลักสูตรฝึกอบรม หลังปริญญาเอก   หลักสูตรฝึกอบรมระยะสั้นระดับชาติและนานาชาติ  |
ที่ตั้ง

คณะเทคนิคการแพทย์ มีที่ทำการอยู่ 2 แห่ง ได้แก่
คณะเทคนิคการแพทย์ ม.มหิดล เลขที่ 2 ถ.พรานนก แขวงศิริราช เขตบางกอกน้อย กทม. 10700
อาคารวิทยาศาสตร์และเทคโนโลยีการแพทย์ ม.มหิดล ศาลายา ถ.พุทธมณฑลสาย 4 จ.นครปฐม 73170
แหล่งข้อมูลอื่น

คณะเทคนิคการแพทย์
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย